Document ID: /fineweb-2-swissfilter-quality_10-filterrobots/filtered/01340.jsonl.gz/2

Caflisch Café
Christoph Caflisch 1838-ban Trin-ben született. Szülei 13 évesen küldték Magyarországra, ahol nagybátyjánál a Graubünden-ből származó Leonhard Finy-nél Nagyváradon tanulta ki a cukrászmesterséget. Caflisch a későbbiekben többek között Budán, Székesfehérváron, végül pedig Romániában is dolgozott.
10 éves szakmai vándorút után, a pécsi cukrászda bérlője lett és ezt az ingatlant a tulajdonos halála után meg is vásárolta. Haláláig ápolta a kapcsolatot Bündner-i hazájában élő rokonaival és retoromán anyanyelvén levelezett.
A magyar cukrászmesterség történetében Christoph Caflisch munkásságának különösen nagy jelentősége volt.